राजगोंड राजवंश

गौड़, या गोंड, या राजगोंड भारत में आदिकाल से रहने वाली सबसे पुरानी क्षत्रिय राजवंश है। जिनका उदय प्राचीन गोंड ट्राइब/कबीले से हुआ है। जिन्होंने मध्य प्रदेश, उत्तर प्रदेश, छत्तीसगढ़, झाड़खण्ड, उड़ीसा, महाराष्ट्र समेत भारत के बहुत बड़े भू भाग गोंडवाना पर राज किया।   

गढ़ा राज्य का प्राचीनतम होने का उल्लेख रामनगर संस्कृत शिलालेख व् गधेन्श्रृ पवर्णनम में मिलता है। साथ ही इसका उल्लेख गुरु नानक के धार्मिक पुस्तक सूरज प्रकाश में भी मिलता है।   

मुस्लिम अभिलेखों के अनुसार गोंडवाना का उल्लेख 14वी शताब्दी से मिलता है। वही इतिहासकार मेजर लुइस स्मिथ के अनुसार चांदा राज्य का उल्लेख 8वीं सदी के अंत से मिलता है। साथ ही ब्रिटिश कर्नल स्लीमन के किताबो में भी गोंडवाना के सभी राजवंशों का उल्लेख मिलता है। कुछ इतिहासकार का मानना है, गोलकोंड में भी गोंड आदिवासी का शासन 1000 से 1323 तक काकतीय वंश के रूप में रहा है।

औरंगजेब के शासन काल में भी गोंडवाना क्षेत्र या तो स्वतंत्र था या कुछ क्षेत्रों पर मुगलों का कब्जा था। 18वी शताब्दी में इसे मराठों ने छीन लिया। सन् 1818 से 53 तक यहां अंग्रजों का शासन रहा। हालाकि कुछ क्षेत्रों पर गोंड राजवंश का शासन 1947 तक रहा।

अंततः भारत के स्थापना के लिए वल्लभ भाई पटेल के आग्रह पर अपने राज्य, रियासत सरकार को दान दे दिया था। रायगढ़ रियासत इसका जीता जागता सबूत है। जिसे उस समय के गोंड राजवंश के राजा ललित सिंह पोर्ते ने  सबसे पहले भारत सरकार को दान दिया था।

स्थापना

गढ़ा राज्य
1. गढ़ा राज्य की स्थापना वीर योद्धा यदुराय मडावी/मरावी द्वारा सन् 157 ई० में हुई। जिसके राजवंश की 63 पीढ़ियों ने 1781 ई० तक स्वतंत्र राज्य किया। जिसका 540,000 Km² क्षेत्रफल था। जिसमे 250 नगर, 1200 गाँव, 50 लाख आबादी थी। मध्यकाल में गढ़ा राज्य के राजा संग्राम शाह द्वारा 52 गढ़ एवम 57 परगना स्थापित किया गया था।

खेरला राज्य
2. खेरला राज्य की स्थापना वीर धनसूर द्वारा 790 ई० में हुई। इसका 20,000 Km² क्षेत्रफल था जिसमें, 50 नगर, 350 गाँव, 5 लाख आबादी थी । ये सात सौ वर्षों तक स्वतंत्र राज्य किए। 15वी सदी में इसपर मालवा राज्य का कब्जा हो गया। जिसे देवगढ़ राज्य के राजा जाटबा प्रतिराज़ ने 1580 में फिर से कब्जा कर लिया।

चांदा राज्य
3. चांदागढ़ (दक्षिण गोंडवाना) की स्थापना 13वी शताब्दी में वीर योद्धा भीमा बल्लाड़ सिंह आत्राम द्वारा सिरपुर में हुआ। इस वंश का 40,000 Km² क्षेत्र था। जिसमे 100 नगर, 750 गाँव, 20 लाख आबादी पर हजार साल तक यानी सन् 1751 ई0 तक स्वतंत्र राज्य किया।

देवगढ़ राज्य
4. देवगढ़ राज्य की स्थापना वीरभान सिंह धुर्वा द्वारा 1330 ई० में हरियागढ़ में हुआ। इस वंश का 65,000 Km² क्षेत्र था। जिसमे 150 नगर, 600 गाँव में 10 लाख आबादी पर 600 वर्ष यानी आजादी तक स्वतंत्र राज्य किया। दक्षिण में सातदेवधारी(सात वाहन), वारंगल में कोवेवंशीय काकतेय का उदय हुआ। गढ़ बंगाला में संताल, मुंडा, कोलों की शक्ति स्थापित हो गई।

इतिहास 

• महान महिला योद्धाओं की बात करें तो रानी लक्ष्मीबाई की तरह रानी दुरागवती का नाम भी भारत के इतिहास में स्वर्ण अक्षरों में अंकित है। उनका जन्म 5 अक्टूबर 1524 ई० में चंदेल राजपूतों के शाही परिवार में राजा सलबन और रानी महोबा से हुआ था। सन् 1542 में उनकी शादी ठाकुर संग्राम शाह के पुत्र दलपत शाह से हुई थी।

• चंदेल क्षत्रिय और गोंड क्षत्रिय दोनो सन् 1545 में एक होकर शेरशाह सूरी पर हमला किए। परिणाम स्वरूप शेर शाह सूरी उस युद्ध में मारा गया।

• कुछ वर्ष बाद राजा दलपत शाह के मृत्य के बाद गोंडवाना सिंहासन खाली हो गया। वीर नारायण सिर्फ पांच साल के थे और गोंडवाना पर राज करने की किसी की औकात नहीं थी। तो रानी दुरागवती ने सिंहासन पर विराजमान होकर स्वयं को महारानी घोषित किया।

• उनका पहला युद्ध बाज बहादुर के खिलाफ हुआ। उनकी बहादुरी के किस्से पूरे भारत में फैल गए। वह अपने समय के सबसे महान योद्धाओं में से एक के रूप में प्रसिद्ध थी।

• शेर शाह सूरी की मृत्यु के बाद, जलालुद्दीन मुहम्मद के एक जनरल, बाज बहादुर, मालवा के शासक बना। बाज बहादुर अपनी सेना के साथ गोंडवाना पर हमला करने आया था। लेकिन रानी दुर्गावती ने उसे बुरी तरह पराजित किया। बाज बहादुर के लिए ये नुकसान इतना शर्मनाक था कि वो किसी को अपना चेहरा भी नहीं दिखा सके। रानी दुरागवती ने युद्ध के मैदान में उसे बुरी तरह से गिरा दिया था।

धार्मिक मान्यताएं 

गोंड मूल रूप से एक ट्राइब/कबीला था। जिनका धर्म गोंडी धर्म माना जाता है। यहां की प्रजा गोंडी धर्म मानती थी। लेकिन समय अनुसार राजगोंड राजाघराने लोग सनातन को अपनाते चले गए। वही कुछ राजगोंड राजघरानों को इस्लाम भी अपनाना पड़ा।

इन राजघरानों का एक खास बात यह भी है। की इन्होंने कभी अपने प्रजा पर अपना धर्म नहीं थोपा। प्रजा को पूर्ण रूप से आजादी थी। की वो अपने इच्छा अनुसार कोई भी धर्म स्वीकार कर सकता है। और इसी कारण आज भी अधिकतर गोंड "गोंडी धर्म" को मानते है।

गढ़ा राजवंश की सूची 
 
नोट-  संग्राम शाह के पूर्व 47 राजवंश की जानकारी रामनगर संस्कृत शिलालेख में दर्ज है। जो अभी शोध का विषय है।जिसमे 34 वे राजा मदन सिंह थे।

 (1)   संग्राम शाह    = 1488 - 1543
 (2)   दलपत शाह    = 1543 - 1549
 (3)   वीर नारायण(रानी दुर्गावती)  = 1549 - 1564
 (4)    चन्द्र शाह     = 1564 - 1576
 (5)    मधुकर शाह    = 1576 - 1590
 (6)    प्रेमनारायण शाह  = 1590 - 1634
 (7)    हृदय शाह     = 1634 - 1678
 (8)    छत्र शाह     = 1678 - 1685
 (9)    केशरी शाह    = 1685 - 1688
 (10)   नरेंद्र शाह     = 1688 - 1732
 (11)   महाराज शाह   = 1732 - 1742
 (12)   शिवराज शाह   = 1742 - 1749
 (13)   दुर्जन शाह     = 1749 - 1749
 (14)   निज़ाम शाह    = 1749 - 1776
 (15)   नरहरी शाह     = 1776 - 1780
 (16)   सुमेद शाह    = 1780 - 1818
 (17)   शंकर शाह   = 1818 - 1825 (स्वतंत्रता सेनानी) 1857 मे सहीद
 (18)   कूवर रघुनाथ शाह = 1825 - 1857  (स्वतंत्रता सेनानी) 1857 मे सहिद
 
नोट - राजा शंकर शाह तथा उनके पुत्र कुवर रघुनाथ शाह को 18 सितंबर 1857 को अंग्रेजो द्वारा तोप के मुख में बांध कर उड़ा दिया गया था।

अन्य राजगोंड राज्य और राजवंश

चांदा राजवंश की सूची 
चांदा राज्य वंशावली की जानकारी मेजर लुसी स्मिथ ने सन् 1869 ई० में चांदागढ़ के सेटलमेंट रिपोर्ट में दी है। उसके अनुसार चांदागढ़ के गोंड राजाओं की सूची इस प्रकार है।

 भीमा बल्लाड़ सिंह          = 1223 - 1238

 खरजा बल्लाड़ सिंह        = 1238 - 1245

 हीर सिंह प्रथम               = 1245 - 1263

 अदिया बल्लाड़ सिंह     = 1263 - 1292

 तलवार सिंह            = 1292 - 1321

 केसर सिंह            = 1321 - 1362

 दिनकर सिंह          = 1362 - 1390

 रामसिंह                = 1390 - 1429

 सुरजा बल्लाड़ सिंह      = 1429 - 1458

 खंडक्या बल्लाड़ सिंह      = 1458 - 1495

 हीरसिंह द्वितीय                = 1495 - 1530

 भूम्मा बल्लाड़ सिंह            = 1530 - 1554

 लोकबा बल्लाड़ सिंह         = 1554 - 1584

 कोण्डया उर्फ करणशाह      = 1584 - 1612

 बाबाजी बल्लाड़ शाह      = 1612 - 1642

 धूण्य शाह                 = 1642 - 1660

 कृष्णशाह               = 1660 - 1689

 बीरशाह                  = 1689 - 1704

 रानी हिराई अत्राम     = 1704 - 1719

 रामशाह                  = 1719 - 1735

 नीलकंठ शाह           = 1735 - 1751

देवगढ़ राजवंश की सूची 
 तुलोबा             = 1564 - 1580
 जाटबा प्रतिराज     = 1580 - 1620
 दल शाह            = 1620 - 1634
 कोक शाह          = 1634 - 1644
 केसरी शाह         = 1644 - 1660
 गोरख शाह         = 1660 - 1669
 इस्लामयार और दीदार शाह  = 1669 - 1686
 बख्त बुलंद शाह    = 1686 - 1709
 चांद सुल्तान         = 1709 - 1739
 वली शाह             = 1739 - 1740
 बुरहान शाह          = 1740 - 1796
 बहराम शाह          = 1796 - 1821
 रहमान शाह          = 1821 - 1851
 सुलेमान शाह         = 1851 - 1885
 आजम शाह           = 1885 - 1956
 बख्त बुलंद शाह द्वितीय    = 1956 - 1993 (आजाद भारत)
 वीरेंद्र शाह             = 1993 - वर्तमान (आजाद भारत)

प्रसिद्ध शासक 
 
 संग्राम शाह
 दलपत शाह
 रानी दुर्गावती
 रानी कमलापति
 बख्त बुलंद शाह
 भूपाल शाह
 शंकर शाह स्वतंत्रता सेनानी
 डेलन शाह स्वतंत्रता सेनानी
 बाबूराव पुल्लेसुर शेडमाके स्वतंत्रता सेनानी

प्रसिद्ध जगह 
 
 जबलपुर
 नागपुर
 चौरागढ़
 भोपाल
 चंद्रपुर

राजगोंड रियासत 1947 में

राजगोंड रेसीडेंसी

राजगोंड जमींदारी

संदर्भ

बाहरी कड़ियाँ 
 गोंडवाना साम्राज्य की महान वीरांगना रानी दुर्गावती मडावी

 गोंड राजवंश की जानकारी
 1400 साल पुराना है गोंड राजवंश का इतिहास
Rajput Provinces of India

 https://www.indianrajputs.com

Indian Rajputs/ indianrajput.com website]

 https://testbook.com/amp/mppsc-preparation/gondwana-dynasty

 https://civilpanda.com/the-complete-history-of-gondwana-dynasty/

 https://www.historyfiles.co.uk/KingListsFarEast/IndiaGondwana.htm

 https://uniqueias.org/blog/dynasties-of-madhya-pradesh-madhya-pradesh-ke-raajavansh